### 11.    Beslutning om endelig godkendelse af Lokalplan nr. 578 for et boligområde på [adresse]

**Åbent**

Sagsnr.: 326-2020-83071       J.nr.: 01.02.05           Dokumentnr.:
326-2021-199964

**Sagstype**

Beslutning.

**Resume og sagens baggrund**

Forslag til lokalplan nr. 578 for boliger på Herredstoften
har været fremlagt i offentlig høring. Der indkommet ét høringssvar. Sagen
lægger op til udvalgets beslutning om lokalplanens endelige vedtagelse.

Kommunalbestyrelsen godkendte Forslag til Lokalplan nr. 578
på møde den 24. juni 2021.

Kommunalbestyrelsen besluttede på møde den 4. marts 2021 at
igangsætte udarbejdelsen af en ny lokalplan for boligområdet på Herredstoften,
der i dag er omfattet af Lokalplan nr. 1.4-5. Den nye lokalplan skal skabe
bedre rammer for at udvikle boligområdet Marie Frandsen.

**Indstillinger**

Chefen for Plan, Byg og Miljø indstiller at:

1.    Forslag til
Lokalplan nr. 578 for boliger på herredstoften vedtages endeligt til offentlig
bekendtgørelse med de mindre justeringer der fremgår af bilag 2.

2.    Administrationen
bemyndiges til at foretage nødvendige redaktionelle ændringer forinden
offentlig bekendtgørelse.

**Behandling**

Teknik- og Miljøudvalget.

**Sagsfremstilling**

*Lokalplansforslaget*

Lokalplanen er udarbejdet med henblik på at fremme
udbygningen af et eksisterende boligområde i den nordøstlige del af
byudviklingsområdet [adresse]. Lokalplanen har fokus på at skabe gode og
fleksible rammer for beboelse på store parcelhusgrunde, som bl.a. trækker de
private haver helt ud til boligvejene, fælles grønne friarealer og giver gode
forhold for bløde trafikanter. Lokalplanen sikrer desuden et samlet grønt
udtryk i området og sammenhæng med naturen i det omkringliggende landområde.

Lokalplanen imødekommer efterspørgslen på boligbebyggelse
ved at være tidssvarende bl.a. angående krav om placeringen og udformningen og
udseendet af bebyggelsen, for at gøre området mere attraktivt.

Det er lokalplanens formål:

1.    at
lokalplanbestemmelserne justeres for at skabe mere fleksible rammer for
udformning af ny bebyggelse og udlægge nye fælles udearealer i området

2.    at der fortsat
er god visuel og fysisk sammenhæng med det omkringliggende landskab, da
bygningshøjde og materiale- og farvevalg på hhv. facader og tagflader begrænses

3.    at der er adgang
til naturen og de omkringliggende boligområder ved at indpasse stier på tværs
af lokalplanområdet samtidig med at sikre gode forhold for bløde trafikanter
ved at etablere et ensidigt fortov på 2 meter langs områdets boligveje

4.    at det
overordnede hovedgreb for vejstrukturen fastholdes med en tværgående vej og tre
nord-sydgående boligveje, der samtidig udgør vejadgang til [adresse]

*Offentlig høring*

Forslag til Lokalplan nr. 578 for boliger på Herredstoften
har været fremlagt i otte ugers offentlig høring i perioden den 8. juli til 6.
september 2021. Der er modtaget ét samlet høringssvar fra hhv. tre beboere på
Marie Frandsen.

Beboerne udtrykker generelt tilfredshed ved
lokalplanforslaget. Beboerne har nogle bemærkninger og spørgsmål til
lokalplanen, som dog ikke giver administrationen anledning til at foreslå
ændringer til lokalplanen, jf. bilag 2.

Under høringsperioden er administrationen blevet opmærksom
på mindre rettelser til lokalplanen, som fremgår af bilag 2, bl.a. anbefales
det at give mulighed for at opføre træhuse i området.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1. Forslag til lokalplan nr 578 for Boliger på [adresse]
| Bilag 2 - Hvidbog - Behandling af høringssvar til Forslag til lokalplan nr. 578 for boliger på [adresse] |